12.40 Victimele s-au urcat din greșeală în alt tren (erau parcate două garnituri la același peron, care aveau destinații diferite). Când au aflat că merg într-o direcție greșită au sărit din mers… Ei vroiau să meargă spre București, dar s-au urcat în cel pentru Târgu Mureș.

Un tânăr de 19 ani este în stare gravă, cu traumatism cranio-cerebral, o femeie de 50 de ani are fractură deschisă la brațul drept și maleola dreapta , iar un bărbat de 35 de ani a scăpat doar cu zgârieturi și a refuzat internarea la spital pentru investigații complete.

7.30 Un accident stupid a avut loc, în această dimineață, în Gara CFR Brașov. Trei persoane (doi bărbați și o femeie) s-au accidentat, după ce au sărit din tren, înainte ca acesta să oprească.

Două echipaje SMURD și o Ambulanță sunt la locul incidentului, pentru a acorda primul ajutor. Potrivit purtătorului de cuvânt al Inspectoratului pentru Situații de Urganță (ISU) Brașov, cpt. Ciprian Sfreja, un bărbat este inconștient, având traumatism cranio-cerebral sever.